3. ลักษณะการประกอบธุรกิจ

0.  ความเป็นมา

บริษัท เอเชียน มารีน เซอร์วิสส์ จำกัด ก่อตั้งขึ้นเมื่อปี 2524 ด้วยทุนจดทะเบียน 200,000 บาท
ให้บริการด้านการตรวจเรือในรูปแบบของ Marine Survey Company ต่อมาบริษัท
ได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ
เนื่องจากการความต้องการด้านอู่ซ่อมเรือพาณิชย์ ที่ได้มาตรฐานมีเพิ่มมากขึ้น
และได้เพิ่มทุนจดทะเบียนเป็น 20 ล้านบาท รวมทั้งซื้ออู่ลอยจากประเทศญี่ปุ่น โดยให้ชื่อว่า
“อู่อาชิมา1” เพื่อรองรับความต้องการดังกล่าว ต่อมาในปีพ.ศ. 2538 บริษัท ได้ซื้ออู่ลอยเพิ่มอีก 1
อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนเป็น 120 ล้านบาท
และ 170 ล้านบาทตามลำดับ รวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท
เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR

ในปี 2539 บริษัท ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน
จำนวน 3 ลำ มูลค่างาน 808 ล้านบาท นอกจากนี้ หุ้นสามัญของบริษัท
ได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้
ต่อมาบริษัท ได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ
สำนักงานปัจจุบัน

บริษัท ได้รับการรับรองคุณภาพมาตรฐาน ISO 9001 version 2000 จาก Lloyd’s Register
Quality Assurance ในปีพ.ศ. 2543 และปีพ.ศ. 2545 บริษัท
ได้รับการว่าจ้างให้ต่อเรือโดยสารกึ่งดำน้ำพัทยาปะการัง และเรือโดยสารคาตามาราน
มูลค่างานรวมประมาณ 50 ล้านบาท และซ่อมคืนสภาพเรือตรวจการณ์ขนาดใหญ่ 3 ลำ
ของสำนักงานตำรวจแห่งชาติ มูลค่างาน 256 ล้านบาท

นอกจากนี้ บริษัท ออกใบสำคัญแสดงสิทธิซื้อหุ้นสามัญของบริษัท อายุไม่เกิน 3 ปี ให้แก่ผู้ถือหุ้นเดิม
จำนวน 119 ล้านหน่วย ในปีพ.ศ. 2546
บริษัทรับดำเนินการก่อสร้างโครงเหล็กทางเดินระหว่างอาคารผู้โดยสารบางส่วน (Steel Work
and Fabrication) ภายในสนามบินสุวรรณภูมิ มูลค่า 159 ล้านบาท และจัดหาอู่ลอยเพิ่ม 1 อู่
มูลค่า 30 ล้านบาท แทนอู่ลอย 1 เดิมที่จำหน่ายออกไป

ปี 2547 บริษัทได้ทำการก่อตั้งบริษัท อาชิมา มารีน จำกัด (บริษัทย่อย)
เพื่อดำเนินธุรกิจรับเหมาช่วงงานโดยช่างฝีมือเฉพาะทาง
ในปีนี้บริษัทได้ซ่อมทำเรือจุฬาภรณ์ของกรมประมงมูลค่า 42 ล้านบาท
และเรือสู้ไพรินทร์ของกรมอู่ทหารเรือ มูลค่า 28.5 ล้านบาท ซ่อมเรือ KALAMINJA MT401
จากประเทศมัลดีฟส์ มูลค่า 42 ล้านบาท

ปี 2548 บริษัทได้จดทะเบียนร่วมทุนกับบริษัท GLOBECO S.p.A. จากประเทศอิตาลี
ซึ่งเป็นบริษัทดำเนินธุรกิจด้านเรือกำจัดมลภาวะทางน้ำชั้นนำของโลก เพื่อก่อตั้งบริษัท อีโคมารีน
จำกัด (บริษัทย่อย) โดยมีธุรกิจหลักคือ การให้บริการกำจัดมลภาวะทางน้ำ เช่น ผักตบชวา, ขยะ,
และคราบน้ำมัน เป็นต้น ให้แก่ลูกค้าภาครัฐและเอกชน ทั้งในประเทศและแถบภูมิภาคเอเชีย
โดยบริษัท เป็นผู้ดำเนินการต่อเรือเพื่อใช้ในกิจการดังกล่าว

ปี 2549 บริษัทลงนามในสัญญาต่อเรือบรรทุกสินค้า ขนาด 442 TEU มูลค่า 13.4
ล้านเหรียญสหรัฐอเมริกา ให้กับ GATI LIMITED ประเทศอินเดีย และบริษัท
ได้เพิ่มงบประมาณในการจัดซื้ออุปกรณ์เครื่องจักรต่างๆ
พร้อมทั้งปรับปรุงพื้นที่บริเวณโรงงานให้เหมาะสม ให้สามารถรองรับตลาดต่างประเทศ
และในประเทศได้เพิ่มมากขึ้น พร้อมทั้งได้ทำการปรับปรุง สลิปเวย์ด้านทิศเหนือใหม่ ขนาด 120 ม.
X 30 ม. พร้อมติดตั้งเครนขนาดใหญ่ เพื่อพัฒนาและเพิ่มศักยภาพรองรับการซ่อมเรือและต่อเรือ

ในเดือนพฤษภาคม 2549 ได้มีการจดทะเบียนลดทุนตามมติที่ประชุมสามัญผู้ถือหุ้น ประจำปี 2549
เนื่องจากการ Ex-Warrant ครั้งที่ผ่านมาเป็นครั้งสุดท้าย มีผู้ไม่มาใช้สิทธิจำนวน 3,189,900
หน่วย ทำให้ต้องมีการจดทะเบียนลดทุนชำระแล้วของบริษัทจาก 238,000,000 บาท เป็น
234,810,100 บาท

นอกจากนี้ บริษัท อีโคมารีน จำกัด ได้ซื้อเรือเพลิแกน
จากประเทศอิตาลีและต่อเรือขึ้นใหม่อีกจำนวน 3 ลำ เพื่อให้บริการด้านเก็บขยะ
และกำจัดคราบน้ำมัน และดำเนินการต่อเรือกำจัดมลภาวะทางน้ำ
และได้รับสัญญาจ้างระยะสั้นจากจังหวัดสมุทรปราการและองค์การบริหารส่วนตำบลเทพารักษ์

ปี 2550 บริษัทได้เริ่มดำเนินการโครงการต่อเรือบรรทุกสินค้าขนาด 442 TEU
ซึ่งเป็นเรือบรรรทุกตู้สินค้าขนาดใหญ่ที่สุดเท่าที่เคยมีการต่อเรือขึ้นในประเทศไทยให้กับGATI
LIMITED ประเทศอินเดีย โดยมีระยะเวลาการทำงานตั้งแต่ปี 2549
งานประกอบเฉพาะตัวเรือแล้วเสร็จในปี 2550 และส่งมอบในเดือนมกราคม 2552 นอกจากนี้
บริษัทได้ลงนามในสัญญาอีก 2 ฉบับ
คือสัญญาดัดแปลงเรือจากเรือคอนเทนเนอร์เป็นเรือสนับสนุนงานนอกชายฝั่งของ SERBA PACIFIK
SDN.BHD จากประเทศมาเลเซีย และสัญญาต่อเรือสำรวจปิโตรเลียมกับ ALMANSOORI
PRODUCTION SERVICE LLC. จากประเทศสหรัฐอาหรับเอมิเรตส์

บริษัท อาชิมา มารีน จำกัด ได้ดำเนินการจดทะเบียนลดทุนเมื่อวันที่ 26 มกราคม 2550
จากทุนจดทะเบียนจำนวน 37.5 ล้านบาท เป็น 10.0 ล้านบาท และเมื่อวันที่ 3 สิงหาคม 2550
จากทุนจดทะเบียน 10.0 ล้านบาท เป็น 5.0 ล้านบาท

นอกจากนี้ บริษัท อีโคมารีน จำกัด ได้รับสัญญาจ้าง 1 ปี จากจังหวัดพระนครศรีอยุธยา
ในงานปรับปรุงสภาพน้ำโดยการใช้สารชีวภาพในแม่น้ำเจ้าพระยา ซึ่งมีปัญหาน้ำเน่าเสีย
และกระทบต่อการเลี้ยงปลาในกระชัง โดยมีชื่อโครงการ คือ
“โครงการเจ้าพระยาสดใสเทิดไท้องค์ราชันย์” โดยเฝ้าระวังคุณภาพ
และบำรุงรักษาแม่น้ำเจ้าพระยาและแม่น้ำน้อยในช่วงที่ไหลผ่านพื้นที่จังหวัดพระนครศรีอยุธยา
ให้ปราศจากขยะมูลฝอย วัชพืช และผักตบชวา โดยลงนามในสัญญา เมื่อวันที่ 30 พฤศจิกายน 2550
เป็นสัญญา 1 ปี และได้ส่งมอบงานเรียบร้อยแล้ว

ปี 2551 บริษัทดำเนินการต่อเรือบรรทุกตู้สินค้าขนาด 442 TEU ของ GATI LIMITED
ประเทศอินเดีย ซึ่งเป็นโครงการต่อเนื่องจากปี
2550พร้อมทั้งมีการส่งมอบเรือดัดแปลงเรือจากเรือคอนเทนเนอร์เป็นเรือสนับสนุนงานนอกชายฝั่งของ
SERBA PACIFIK SDN.BHD จากประเทศมาเลเซีย เมื่อวันที่ 26 พฤศจิกายน 2551
และดำเนินการต่อเรือสนับสนุนการปฏิบัติงานแท่นขุดเจาะน้ำมันกับ ALMANSOORI PRODUCTION
SERVICE LLC. จากประเทศสหรัฐอาหรับเอมิเรตส์กำหนดส่งมอบในปี 2552 นอกจากนี้
บริษัทได้ลงนามในสัญญางานต่อเรือสนับสนุนงานใต้น้ำนอกชายฝั่ง ขนาดความยาว 60 เมตร กับ
K.A. AL-GOSAIBI DIVING AND MARINE SERVICES COMPANY
จากราชอาณาจักรซาอุดิอาระเบีย

บริษัทได้เริ่มดำเนินการจัดทำมาตรฐานระบบอาชีวอนามัยและ ความปลอดภัย OHSAS 18001
ซึ่งอยู่ในระหว่างการดำเนินการตามกฎเกณฑ์ต่างๆของระบบ

บริษัท อีโคมารีน จำกัด ได้ดำเนินงาน “โครงการเจ้าพระยาสดใสเทิดไท้องค์ราชันย์ ”
โดยเฝ้าระวังคุณภาพและบำรุงรักษาแม่น้ำเจ้าพระยา และแม่น้ำน้อย
ในช่วงที่ไหลผ่านพื้นที่จังหวัดพระนครศรีอยุธยาให้ปราศจากขยะมูลฝอย วัชพืช และผักตบชวา
ของจังหวัด โดยใช้เครื่องตรวจวัดคุณภาพน้ำเป็นประจำทุกวัน
และทุกสามเดือนจะมีการตรวจวัดค่าน้ำอย่างละเอียด 28 พารามิเตอร์
และยังได้ร่วมกับหน่วยงานกรมพัฒนาที่ดิน เพื่อนำผักตบชวาและวัชพืชทางน้ำ
นำไปทำปุ๋ยชีวภาพเพื่อแจกจ่ายเกษตรกร
ทำให้วัชพืชนั้นมีประโยชน์ต่อชุมชนมากกว่าการทิ้งแบบสูญเปล่า เริ่มงานตั้งแต่วันที่ 1 ธันวาคม 2550
– 30 พฤศจิกายน 2551 เป็นสัญญาจ้าง 1 ปี ส่งมอบงานเรียบร้อยแล้ว

ปี 2552 วันที่ 12 มกราคม 2552 มีการส่งมอบโครงการต่อเรือบรรทุกตู้สินค้าขนาด 442 TEU
ของ GATI LIMITED ประเทศอินเดีย ส่วนวันที่ 2 มีนาคม 2552
มีการปล่อยเรือสนับสนุนการปฏิบัติงานแท่นขุดเจาะน้ำมัน ของ ALMANSOORI PRODUCTION
SERVICE LLC. จากประเทศสหรัฐอาหรับเอมิเรตส์ ลงน้ำพร้อมทั้งมีการส่งมอบเมื่อวันที่ 26
ตุลาคม 2552 และ วันที่ 30 มีนาคม 2552 มีการวางกระดูกงูเรือสนับสนุนงานใต้น้ำนอกชายฝั่ง
ขนาดความยาว 60 เมตร ของK.A. AL-GOSAIBI DIVING AND MARINE SERVICES
COMPANY จากราชอาณาจักรซาอุดีอาระเบีย

วันที่ 28 กันยายน 2552 ได้ลงนามในสัญญางานซ่อมใหญ่เรือสำรวจประมงมหิดล ของกรมประมง

วันที่ 30 พฤศจิกายน 2552 ได้ลงนามในสัญญางานต่อเรือลากจูงขนาดกำลังฉุดไม่น้อยกว่า 30
เมตริกตัน จำนวน 1 ลำ และเรือลากจูงขนาดกำลังฉุดไม่น้อยกว่า 40 เมตริกตัน จำนวน 1 ลำ
ของการท่าเรือแห่งประเทศไทย ระยะเวลาโครงการประมาณ 730 วัน

ปี 2553 วันที่ 17 มีนาคม 2553 ส่งมอบเรือสำรวจประมงมหิดล ของกรมประมง
ที่เข้าซ่อมใหญ่รวมระยะเวลา 6 เดือน

วันที่ 1 เมษายน 2553 มีการวางกระดูกงูเรือลากจูงขนาดกำลังฉุดไม่น้อยกว่า 30 เมตริกตัน
จำนวน 1 ลำ และเรือลากจูงขนาดกำลังฉุดไม่น้อยกว่า 40 เมตริกตัน จำนวน 1 ลำ
ของการท่าเรือแห่งประเทศไทย

เดือนมีนาคม บริษัทได้ทำการปรับปรุงอู่ ASIMAR 1 (อู่ลอย) เพิ่มขนาดอู่เป็น 3,951 ตันกรอส
สามารถรองรับขนาดเรือสูงสุดได้ 5,000 DWT ซึ่งจะทำให้บริษัท
สามารถเพิ่มปริมาณในการรับการซ่อมเรือในขนาดที่ใหญ่ขึ้น และสร้างรายได้ที่เพิ่มขึ้น

บริษัทเริ่มโครงการการวิจัยและพัฒนา Innovation
โดยมุ่งเน้นในเรื่องการลดมลภาวะจากการใช้วัตถุดิบ การปรับเปลี่ยนเครื่องมือ อุปกรณ์
และกระบวนการผลิต รวมทั้งการใช้กระแสไฟฟ้าอย่างมีประสิทธิภาพเพื่อไม่ก่อให้เกิดผล
กระทบด้านสิ่งแวดล้อมกับชุมชนใกล้เคียง รวมทั้งการลดมลภาวะเพื่อประโยชน์ต่อสิ่งแวดล้อม

บริษัท อีโคมารีน จำกัด ได้ดำเนินงาน โครงการรักษ์เจ้าพระยา/ป่าสัก กิจกรรมจัดเก็บผักตบชวา
วัชพืชลอยน้ำรวมทั้งขยะมูลฝอย การเฝ้าระวังและตรวจสอบคุณภาพน้ำในแม่น้ำเจ้าพระยาพี้นที่
จ.พระนครศรีอยุธยา จ.ปทุมธานี และ จ.นนทบุรี ระยะเวลาโครงการประมาณ 7 เดือน

ปี 2554 วันที่ 23 มิถุนายน 2554ได้ลงนามในสัญญางานต่อเรือ Transhipment Barge Inter
7 จำนวน 1 ลำ ของบริษัท อินเตอร์ สตีวีโดริ่ง 7 จำกัด ระยะเวลาโครงการ 240 วัน
มูลค่างาน 70.00 ล้านบาท

วันที่ 18 กรกฎาคม 2554 มีพิธีวางกระดูกงูเรือ Transhipment Barge Inter 7 ของบริษัท
อินเตอร์สตีวีโดริ่ง 7 จำกัด

วันที่ 21 กรกฎาคม 2554 ได้ลงนามในสัญญางานดัดแปลงเรือ Transhipment Barge
พรปิยะฌาน 2 จำนวน 1 ลำ ของบริษัท พรปิยะฌานทรานสปอร์ต จำกัด ระยะเวลาโครงการ 120
วัน มูลค่างาน 23.25 ล้านบาท

วันที่ 8 สิงหาคม 2554 บริษัทรับงานจาก บริษัท เบสท์ เพอฟอร์แมนซ์ เอ็นจิเนียริ่ง จำกัด
เพื่อซ่อมเรือบรรทุกน้ำมันดิบ ชื่อ Benchamas Explorer
ของบริษทเชฟรอนประเทศไทยสำรวจและผลิต จำกัด

วันที่ 15 ตุลาคม 2554 ลงนามในสัญญากับบริษัทเชฟรอนประเทศไทยสำรวจและผลิต จำกัด
และบริษัท เชฟรอนออฟชอร์ ประเทศไทย จำกัด ทำโครงการ Typhoon Evacuation
ในการให้บริการท่าเทียบเรือ และขนส่งที่ท่าเทียบ กรณีมีเหตุภัยฉุกเฉิน

วันที่ 21 พฤศจิกายน 2554 บริษัทรับงานกู้ซากเรือบรรทุกสินค้า ชื่อ UNSION VIGOR จาก บริษัท
Titan Maritime ประเทศสิงคโปร์ ที่จมอยู่บริเวณ ท่าเรือเคอรี่ สยามซีพอร์ต อ.ศรีราชา
จ.ชลบุรี

วันที่ 22 ธันวาคม 2554 จัดพิธีการปล่อยเรือลากจูงขนาดกำลังฉุดไม่น้อยกว่า 30 เมตริกตัน
จำนวน 1 ลำ และเรือลากจูงขนาดกำลังฉุดไม่น้อยกว่า 40 เมตริกตัน จำนวน 1 ลำ
ของการท่าเรือแห่งประเทศไทย ลงน้ำ

บริษัท อีโค มารีน จำกัด

เมื่อวันที่ 3 กุมภาพันธ์ 2554 ได้ลดทุนโดยการลดมูลค่าหุ้น จากหุ้นละ 100 บาท คงเหลือหุ้นละ 25
บาท มีผลให้มีทุนจดทะเบียนและทุนชำระแล้วจำนวน 6.25 ล้านบาท แบ่งเป็น 250,000 หุ้น
มูลค่าหุ้นละ 25 บาท และเมื่อวันที่ 18 มีนาคม 2554 ได้จดทะเบียนเพิ่มทุนจาก 6.25 ล้านบาท
เป็น 18.25 ล้านบาท โดยออกหุ้นสามัญเพิ่มทุน 480,000 หุ้น มูลค่าหุ้นละ 25 บาท จำนวนเงิน
12.00 ล้านบาท ซึ่งบริษัท GLOBECO S.p.Aผู้ถือหุ้นเดิมไม่ประสงค์ที่จะเพิ่มทุน
ทำให้สัดส่วนการถือครองหุ้นเปลี่ยนแปลง โดย บริษัทเอเชียน มารีน เซอร์วิสส์ จำกัด(มหาชน)
ถือหุ้นในสัดส่วน 93.15% และบริษัท GLOBECO S.p.A สัดส่วน 6.85%

ในเดือนมีนาคม 2554ได้ส่งมอบงาน โครงการรักษ์เจ้าพระยา/ป่าสัก กิจกรรมจัดเก็บผักตบชวา
วัชพืชลอยน้ำรวมทั้งขยะมูลฝอย การเฝ้าระวังและตรวจสอบคุณภาพน้ำในแม่น้ำเจ้าพระยาพี้นที่
จ.พระนครศรีอยุธยา จ.ปทุมธานี และ จ.นนทบุรี เรียบร้อยแล้ว

ทางบริษัท อีโคมารีน จำกัดได้งานจากหน่วยพัฒนาเคลื่อนที่51สำนักงานพัฒนาภาค 5
หน่วยบัญชาการทหารพัฒนา ให้เข้าดำเนินการพัฒนาพื้นที่บริเวณคลองหกวา อำเภอลำลูกกา
จังหวัดปทุมธานีอย่างเร่งด่วนโดยการนำเรือที่ใช้ในการจัดเก็บ วัชพืช ผักตบชวาและขยะมูลฝอย
เข้าใช้งานในพื้นที่ดังกล่าวในระหว่างวันที่ 4-6 พฤศจิกายน2554 มูลค่างาน 130,000 บาท
โครงการดังกล่าวเป็นการช่วยให้น้ำในคลองหกวาสามารถระบายได้สะดวกมากยิ่งขึ้น
และขจัดปัญหาการเน่าเหม็นของขยะมูลฝอย บรรเทาความเดือดร้อนของประชาชน

ผลงานและเหตุการณ์สำคัญของบริษัทในปี 2555

ผลงานโครงการต่อเรือ และ ซ่อมเรือ

บริษัท เอเชียน มารีน เซอร์วิสส์ จำกัด(มหาชน)

วันที่ 4 กรกฏาคม 2555ได้ลงนามในสัญญางานต่อเรือ Lighter Barge จำนวน 2 ลำ ของบริษัท
ทะเลไทย ขนส่ง 2 จำกัด ระยะเวลาโครงการ 5 เดือน มูลค่างาน 35.70 ล้านบาท

วันที่ 31 กรกฎาคม 2555 มีส่งมอบเรือ Transhipment Barge Inter 7 ของบริษัท อินเตอร์
สตีวีโดริ่ง 7 จำกัด

วันที่ 31 กรกฎาคม 2555 มีพิธีวางกระดูงูเรือ Lighter Barge จำนวน 2 ลำ ของบริษัท
ทะเลไทย ขนส่ง 2 จำกัด

เดือน ธันวาคม 2555 ได้รับการรับรองอาชีวอนามัยและความปลอดภัย มาตรฐาน OHSAS 18001
Version 2007 จาก Lloyd’s Register Quality Assurance

บริษัท อีโค มารีน จำกัด

วันที่ 14 พฤษภาคม 2555 ได้รับงานจ้างเหมาขุดลอกคลองบ้านใหม่ มูลค่า 1,841,000 บาท
และงานขุดลอกคู นายกิมสาย 1 มูลค่างาน 197,800 บาท
ของสำนักงานปลัดกระทรวงวิทยาศาสตร์และเทคโนโลยี

  วันที่ 18 สิงหาคม 2555 ได้รับงานลอกหน้าเลนในบ่อสระน้ำ ของคณะวิทยาศาสตร์
  จุฬาลงกรณ์มหาวิทยาลัย มูลค่างาน 300,000 บาท

1.  ภาพรวมการประกอบธุรกิจของบริษัทและบริษัทย่อย

บริษัท เอเชียน มารีน เซอร์วิสส์ จำกัด (มหาชน)

บริษัท เอเชียน มารีน เซอร์วิสส์ จำกัด (มหาชน) หรือ ASIMAR
ดำเนินธุรกิจหลักด้านการต่อเรือและซ่อมเรือ รวมทั้ง งานก่อสร้างวิศวกรรมต่างๆ
และเป็นอู่เรือชั้นนำเพียงแห่งเดียวของประเทศที่จดทะเบียนในตลาดหลักทรัพย์แห่งประเทศไทย
โดยมีผู้ถือหุ้นรายใหญ่คือ กลุ่มตัณฑ์ไพบูลย์ และกลุ่มผาณิตวงศ์ นอกจากนี้
ยังมีกลุ่มผู้ลงทุนในตลาดหลักทรัพย์แห่งประเทศไทยอีกจำนวนหนึ่งด้วย บริษัท
ได้ขยายธุรกิจเพิ่มเติมโดยการตั้งบริษัทย่อยรองรับความต้องการเฉพาะด้าน ได้แก่ บริษัท อาชิมา
มารีน จำกัด เพื่อจัดหาแรงงานฝีมือสำหรับงานซ่อมเรือและต่อเรือให้กับบริษัท และ บริษัท
อีโคมารีน จำกัด ที่ดำเนินธุรกิจรับจ้างกำจัดมลภาวะในแหล่งน้ำ

ทั้งนี้บริษัทได้รับการรับรองคุณภาพ มาตรฐาน ISO 9001 Version 2000
ครอบคลุมทั้งด้านการต่อเรือใหม่และการซ่อมเรือ
และได้รับการรับรองอาชีวอนามัยและความปลอดภัย มาตรฐานOHSAS 18001 Version
2007ปัจจุบันบริษัท มีอู่ลอยทั้งหมด 2 อู่ ซึ่งรองรับเรือขนาด 5,000 เดทเวทตัน ถึง 20,000
เดทเวทตัน ตามลำดับ โดยมุ่งเน้นการซ่อมเรือขนาดกลางขึ้นไป
หรือลูกค้าที่ต้องการคุณภาพสูงและส่งมอบตรงเวลา
บริษัทมีกำลังการผลิตโดยประมาณของงานซ่อมเรือ 75 ลำ/ปี และงานต่อเรือขนาด
7,000-10,000 เดทเวทตัน 2 ลำ/ปี นอกจากนี้บริษัทยังสามารถก่อสร้างงานทางวิศวกรรมอื่นๆ
เช่น โครงสร้างเหล็กภายในทางเดินผู้โดยสารสนามบินสุวรรณภูมิ การสร้างแท่นขุดเจาะน้ำมัน
เป็นต้น

บริษัท เจนเนอรัล คลังสินค้า จำกัด

บริษัท เจนเนอรัล คลังสินค้า จำกัด ดำเนินธุรกิจให้เช่าคลังสินค้าขนาด 8,000 ตารางเมตร
หรือมีความจุ 24,000 เมตริกตัน พื้นที่ประมาณ 20 ไร่ และมีท่าเทียบเรือ 2 ท่า

บริษัท อาชิมา มารีน จำกัด

บริษัท อาชิมา มารีน จำกัด ดำเนินธุรกิจเป็นผู้รับเหมางานซ่อมเรือ ให้กับบริษัท เอเชียน มารีน
เซอร์วิสส์ จำกัด (มหาชน) เนื่องจากตลาดมีความต้องการบุคลากรด้านนี้เป็นจำนวนมาก และบริษัท
มีความประสงค์จะพัฒนาฝีมือแรงงานเพื่อให้ได้ผลงานตามมาตรฐานของสมาคมจัดชั้นเรือ
(Classification Society)

บริษัท อีโค มารีน จำกัด

บริษัท อีโคมารีน จำกัด เป็นบริษัทร่วมทุนระหว่างบริษัท เอเชียน มารีน เซอร์วิสส์ จำกัด
(มหาชน) ซึ่งถือหุ้น ร้อยละ 93.15 และบริษัท GLOBECO S.p.A. จากประเทศอิตาลี
ซึ่งถือหุ้นร้อยละ 6.85 เพื่อดำเนินธุรกิจด้านการให้บริการเรือกำจัดมลภาวะทางน้ำ ได้แก่
การเก็บขยะมูลฝอยจากแหล่งน้ำ การกำจัดคราบน้ำมัน การกำจัดผักตบชวาและวัชพืช เป็นต้น
โดยจะให้บริการแก่หน่วยงานภาคเอกชนและภาครัฐ

นอกจากนี้ บริษัท อีโคมารีน จำกัด ยังได้รับการสนับสนุนลิขสิทธิ์ด้านแบบเรือ
และการถ่ายทอดเทคโนโลยีเพื่อพัฒนาอุตสาหกรรมด้านนี้ จากบริษัท GLOBECO S.p.A.
อีกส่วนหนึ่งด้วย

โครงสร้างของกลุ่มบริษัท เอเชียน มารีน เซอร์วิสส์ จำกัด (มหาชน)

ณ วันที่ 31 ธันวาคม 2555

[]

[][]

3.3 โครงสร้างรายได้ ณ 31 ธันวาคม 2555

โครงสร้างรายได้รวมของบริษัท เอเชียน มารีน เซอร์วิสส์ จำกัด (มหาชน)
บริษัทย่อยและบริษัทร่วม มีรายละเอียดดังนี้

หน่วย : ล้านบาท

  ---------------------- ---------- -------- ---------- -------- ---------- --------
  ประเภทรายได้            2555                2554                2553       

                         จำนวน      %        จำนวน      %        จำนวน      %

  รายได้ซ่อมเรือ            280,000    44.25    315,800    54.37    253,400    44.86

  รายได้ต่อเรือ             313,600    49.56    237,700    40.92    281,800    49.89

  รายได้รับจ้างของบริษัทย่อย   1,969      0.31     3,523      0.61     12,147     2.15

  รายได้อื่น *              37,201     5.88     23,850     4.10     17,515     3.10

  รวม                    632,770    100.00   580,873    100.00   564,862    100.00
  ---------------------- ---------- -------- ---------- -------- ---------- --------

หมายเหตุ : *รายได้อื่น คือ รายได้ค่าเทียบเรือ ดอกเบี้ยรับ กำไรจากอัตราแลกเปลี่ยน
รายได้ค่าเศษเหล็ก และอื่นๆ

ของบริษัทและบริษัทย่อย

ในปี 2553-2555
บริษัทมีสัดส่วนรายได้จากการรับจ้างภายในประเทศต่อต่างประเทศอยู่ในอัตราเท่ากับ 3.82:1,
0.95:1 และ 1.17:1 ตามลำดับ ทั้งนี้ สัดส่วนรายได้ของลูกค้าภายในประเทศต่อลูกค้าต่าง
ประเทศที่เปลี่ยนแปลงไปเป็นผลสืบเนื่องมาจากปัจจัยภายนอกหลายประการ เช่น
ปริมาณการเดินเรือ การส่งออกสินค้าไปต่างประเทศ และทางด้านคู่แข่งขัน
โดยเฉพาะอย่างยิ่งจากประเทศจีน ซึ่งได้มีการ ก่อสร้างอู่ต่อเรือเพิ่มขึ้น
รวมทั้งกลยุทธ์ทางด้านการตลาดของบริษัทในแต่ละปีซึ่งมีความแตกต่างกัน